Jeg var for en uges tid siden nede i Elgiganten for at ophæve købet på en tydeligvis, defekt HP Pavilion computer jeg købte i Fona i slutningen af 2015. Der har siden købet været problemer med denne og med den samme fejl i touchpaden, og der er i løbet af året foretaget en ombytning, samt tre reparationer på fejl i denne. Jvf. Købeloven har sælger som hovedregel et forsøg til at rette op på fejlen, dog kan 2-3 forsøg også gøres muligt, hvis særlige forhold gør sig gældende, som de dog ikke har gjort her,
Jeg havde, med ned i butikken, alle de papirer, jeg havde fået udleveret af reparations stederne og havde en klar intention om at skulle have ophævet mit køb, da fejlen igen er dukket op og jeg står med en defekt computer. Jeg kom derned og forklarede min sag, og i starten virkede medarbejderen behjælpelig.

Dog begyndte medarbejderen at fortælle mig, at jeg ikke havde nok papirer på reparationerne, trods at jeg havde papirerne fra Fona for indlevering med, hvilket var alt, jeg havde fået udleveret, samt at jeg stod i systemet hos jer som havende indleveret min computer hos Elgiganten, hvilket jeg ikke fik kvitteringen udleveret på fysisk.
Medarbejderen sagde dog, at jeg ikke havde nok reparations papirer fra værkstedet, trods at jeg på intet tidspunkt, havde fået disse udleveret.

Medarbejderen prøvede desuden at prelle mig på, at han havde lov til at reparere på computeren fire gange, hvilket strider i mod købelovens regler.
Han sagde, at det var nødvendigt at jeg selv fandt de oplysninger omkring, hvad værkstedet havde foretaget af reparationer, trods at jeg var i besiddelse af indleveringspapirerne med den pågældende fejl o touchpaden noteret.
Han gav mig derfor nummeret på Elgigantens kundecenter og på Infocare, som har påtaget sig reparationerne fra Fona. Jeg får her af vide, at min ene kvittering for indlevering, er fra firmaet 'Elektronik Centreret' som sammen med Fona gik konkurs, og derfor ikke eksistere eller er til at få fat i, samt at i allerede er i besiddelse af informationer omkring den anden reperation foretaget af Fona, da disse informationer blev overdragede ved opkøbet.
Dog fik jeg fat i en fra Elgigantens kundeservice, som sagde at han ville forsøge at fremskaffe informationerne fra jeres værksted, og sende dem til mig snarest muligt.
Jeg skrev, da jeg kom hjem til kundeservice på mail, og forklarede min situation og tilbage fik jeg svaret; "Så snart vi modtager denne besvarelse fra dem (red. værkstedet), vil vi utrolig gerne være behjælpelige i denne ombytningsprocess. Vi er dog nødsaget til at modtage dette dokumentation inden vi kan godkende ombytningen og vi vil derfor kontakte dig så snart vi har en konklussion på denne sag. "

Jeg havde på dette tidspunkt modtaget disse papirer, som jeg straks videresendte. Til dette fik jeg følgende svar tilbage;
"Derfor vil jeg anbefale dig at henvende dig i nærmeste varehus for indlevering til reparation, hvor der kan søges om ophævelse af købet så fremt der bliver fundet en reklamationsberettigt fejl."
Som svar på dette henviste jeg tilbage til foregående lovede, omkring behjælpelighed i ombytningsprocessen. Jeg skrev og forklarede at jeg ikke var interesseret i en yderligere reparation, da der netop har været givet langt flere end det givne antal chancer jvf. købeloven.

På dette fik jeg et flabet svar som fortalte mig at; "Jeg føler mig også nødsaget til at pointere at jeg ikke har lovet at vi kan lave en ombytning. Jeg har blot skrevet at vi gerne vil være behjælpelige i processen. Dette indebærer at du indlevere computeren hos os, hvorefter vi indesender denne til værksted for at få undersøgt den nuværende fejl. Hvis fejlen er omfattet af reklamationsretten, vil ansøgningen gå videre og vil efterfølgende have mulighed for at kunne godkendes og derved ombytte produktet."

Jeg vil langt fra kalde det behjælpeligt at nægte mig som forbruger og kunde, at skulle vente yderligere på at i selv vurdere, hvorvidt i gider ombytte det produkt, som jeg har ret til at få ombyttet. Derudover er det langt fra behjælpeligt at i beskriver, hvordan alt i mangler for at kunne ophæve købet er papirerne fra reparationen, som i når i får dem udleveret, pludseligt ikke mener er nok alligevel og vil have computeren til yderligere reparation samt selv tage stilling til, om i gider at ombytte, efter en længere ansøgningsproces har fundet sted.

Jeg føler mig meget uretfærdigt behandlet, da jeg sidder med en computer, som ikke fungere optimalt og jeg er blevet nægtet, trods mine rettigheder, at ophæve købet. 
Jeg føler mig derfor nødsaget til at kontakte Elgiganten samt advare andre som ønsker at købe produkter hos Elgiganten, og påpege at jeg, hvis der ingen ændring sker i min situation, vil gå til Forbrugerklagenævnet med min sag, som jeg ved at jeg får medhold i, da jeg har loven på min side. 

Jeg fraråder herved alle, bekendte og ukendte, at handle hos Elgiganten. De forsøger at bryde loven, snyde forbrugeren samt sætter sig til herre for at kunne bestemme hvilke spilleregler de selv ønsker at overholde.
Jeg har fået nok!

Opdatering: Elgiganten nægter mig stadig min ombytning og har tilmed løjet omkring min reperation. Jeg har taget sagen til Center for Klageløsning og Elgiganten nægter mig stadig min ophævelse. Jeg tager nu derfor sagen videre til Forbrugerklagenævnet.